CELEX: 62021TN0428
Language: hu
Date: 2021-07-13 00:00:00
Title: T-428/21. sz. ügy: 2021. július 13-án benyújtott kereset –Fursin és társai kontra EKB

2021.11.8.   
            
            
               HU
            
            
               Az Európai Unió Hivatalos Lapja
            
            
               C 452/42
            
         
      2021. július 13-án benyújtott kereset –Fursin és társai kontra EKB
      (T-428/21. sz. ügy)
      (2021/C 452/53)
      Az eljárás nyelve: angol
      
         Felek
      
      
         Felperesek: Ivan Fursin (Kijev, Ukrajna) és 6 további felperes (képviselő: O. Behrends ügyvéd)
      
         Alperes: Európai Központi Bank
      
         Kérelmek
      
      A felperesek azt kérik, hogy a Törvényszék:
      
                  —
               
               
                  kötelezze az alperest a Trasta Komercbanka AS engedélyének visszavonásáról szóló, 2016. július 11-i (2016. július 13-án kézbesített) határozata következtében a felpereseket ért kár megtérítésére;
               
            
                  —
               
               
                  állapítsa meg, hogy a vagyoni kár összege a 2016. július 11-étől a jelen ügyben hozott ítélet kihirdetéséig számított kompenzációs kamattal és az ennek megfelelő, a jelen ügyben hozott ítélet kihirdetésétől annak teljes megfizetéséig számított késedelmi kamattal együtt legalább 25 millió euró; (1) és
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek hat jogalapra hivatkoznak.
      
                  1.
               
               
                  Az első, arra alapított jogalap, hogy az alperes az engedély visszavonásáról szóló határozatot nem közölte megfelelően a Trasta Komercbanka AS meghatalmazott képviselőivel.
               
            
                  2.
               
               
                  A második, arra alapított jogalap, hogy az engedély visszavonásáról szóló határozathoz vezető eljárásban a Trasta Komercbanka AS nem volt megfelelően képviselve.
               
            
                  3.
               
               
                  A harmadik, arra alapított jogalap, hogy az engedély visszavonásáról szóló határozat több más súlyos szabálytalanságot is tartalmaz.
               
            
                  4.
               
               
                  A negyedik, arra alapított jogalap, az alperes túllépte hatáskörét el az engedély visszavonásáról szóló határozat meghozatala során, különösen a pénzmosással kapocslatos kérdések és a nemzeti jog végrehajtása tekintetében.
               
            
                  5.
               
               
                  Az ötödik, arra alapított jogalap, hogy az alperes tévesen indokolta az engedély visszavonását, és e tekintetben elégtelen indokolást adott.
               
            
                  6.
               
               
                  A hatodik, arra alapított jogalap, hogy az alperes jogellenes magatartása jelentős kárt okozott a felpereseknek, beleértve ennek eredményeképpen a Trasta Komercbanka AS felszámolását.
               
            
         (1)  Az összegek az egyes felpereseknek járnak a Trasta Komercbanka AS-ben fennálló részesedésük olyan összegében, mint amely az engedély visszavonásáról szóló, 2016. március 3-i határozatban szerepel.